วีระศักดิ์ วิจิตร์แสงศรี

วีระศักดิ์ วิจิตร์แสงศรี (เกิด 25 ธันวาคม พ.ศ. 2504) เป็นสมาชิกวุฒิสภา อดีตผู้ว่าราชการจังหวัดอ่างทอง อดีตผู้ว่าราชการจังหวัดสมุทรสาคร อดีตผู้ว่าราชการจังหวัดศรีสะเกษ และอดีตผู้ว่าราชการจังหวัดพิจิตร

 ประวัติ 
นายวีระศักดิ์ วิจิตร์แสงศรี มีชื่อเล่นว่า ปู เกิดเมื่อวันที่ 25 ธันวาคม 2504 ที่ตำบลห้วยคันแหลน อำเภอวิเศษชัยชาญ จังหวัดอ่างทอง จบการศึกษาระดับปริญญาตรีจากคณะมนุษยศาสตร์และสังคมศาสตร์ มหาวิทยาลัยบูรพา และสาขาวิชารัฐศาสตร์ มหาวิทยาลัยสุโขทัยธรรมาธิราช และระดับปริญญาโทจากคณะรัฐศาสตร์ มหาวิทยาลัยรามคำแหงประวัติ วีระศักดิ์ วิจิตร์แสงศรี อดีตพ่อเมืองสมุทรสาคร ผู้ว่าฯ ที่โด่งดังที่สุดในยุคโควิด

อนึ่ง ในช่วงเรียนระดับมหาวิทยาลัย วีระศักดิ์ และเพื่อนอีก 4 คน รวมตัวกันตั้งวงดนตรีโฟล์กซองเพื่อชีวิตชื่อ ‘กอไผ่’ เขาแต่งเพลงและเล่นกีตาร์ มีผลงานวางขาย 2 อัลบั้ม ชื่อ ‘สาวพาณิชย์’ และ ‘ดวงทิพย์’

 รับราชการ 
นายวีระศักดิ์เริ่มต้นรับราชการในตำแหน่งนักพัฒนาชุมชน อำเภอบางปลาม้า จังหวัดสุพรรณบุรี เมื่อปี 2526 ก่อนที่ในปี 2544 จะขยับขึ้นมารับตำแหน่งนายอำเภอครั้งแรกที่อำเภอแม่วงก์ จังหวัดนครสวรรค์ ตามมาด้วยอำเภอเดิมบางนางบวช จังหวัดสุพรรณบุรี ในปี 2546 กระทั่งปี 2554 จึงได้ขึ้นเป็นปลัดจังหวัดสุพรรณบุรี 

ในปีถัดมาคือปี 2555 จึงได้เลื่อนเป็นรองผู้ว่าราชการจังหวัดสุพรรณบุรี ในปี 2559 จึงได้รับโปรดเกล้าฯ ให้ดำรงตำแหน่งผู้ว่าราชการจังหวัดครั้งแรกที่จังหวัดพิจิตร ตามมาด้วยจังหวัดศรีสะเกษ ในปี 2561 ต่อมาในปี 2562 ก็ได้ย้ายมาดำรงตำแหน่งผู้ว่าราชการจังหวัดสมุทรสาคร ซึ่งช่วงที่เขาดำรงตำแหน่งผู้ว่าราชการจังหวัดสมุทรสาครตรงกับการระบาดหนักของโควิด-19 โดยเฉพาะกรณี "คลัสเตอร์ตลาดกลางกุ้ง" รวมถึงตัวของนายวีระศักดิ์ก็ติดโควิดจนต้องพักรักษาตัวและหยุดปฏิบัติหน้าที่“วีระศักดิ์ วิจิตร์แสงศรี” 38 ปีในชีวิตราชการ จากผู้ว่าฯสมุทรสาคร สู่ผู้ว่าฯอ่างทอง

ด้วยปัญหาเรื่องอายุ สุขภาพหลังจากติดโควิด และปัญหาโควิดทำให้นายวีระศักดิ์ตัดสินใจยื่นหนังสือลาออกจากราชการเมื่อวันที่ 16 สิงหาคม 2564 แต่ได้รับการปฏิเสธ จากนั้นในวันที่ 24 สิงหาคม 2564 ที่ประชุมคณะรัฐมนตรีได้มีมติให้ย้ายนายวีระศักดิ์ไปเป็นผู้ว่าราชการจังหวัดอ่างทอง ซึ่งเป็นบ้านเกิดโยก วีระศักดิ์ ผู้ว่าฯ สมุทรสาคร ไปเป็นผู้ว่าฯ อ่างทอง ระงับหนังสือลาออก จนกระทั่งเกษียณอายุราชการในปีถัดมา

ในปี พ.ศ. 2567 เขาได้สมัครรับเลือกเป็นสมาชิกวุฒิสภา และได้รับการเลือกเป็นอันดับที่ 2 ของกลุ่มที่ 1 การบริหารราชการแผ่นดินและความมั่นคง

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๑๒๒, ๒๐ พฤศจิกายน ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๒๑, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๓๗ ตอนที่ ๓๗ ข หน้า ๕, ๑๗ ธันวาคม ๒๕๖๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๖, เล่ม ๑๓๑ ตอนที่ ๑๑ ข หน้า ๗๔, ๑๕ พฤษภาคม ๒๕๕๗

 อ้างอิง 

หมวดหมู่:บุคคลจากอำเภอวิเศษชัยชาญ
หมวดหมู่:นักแต่งเพลงชาวไทย
หมวดหมู่:นักกีตาร์ชาวไทย
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดพิจิตร
หมวดหมู่:ผู้ว่าราชการจังหวัดศรีสะเกษ
หมวดหมู่:ผู้ว่าราชการจังหวัดสมุทรสาคร
หมวดหมู่:ผู้ว่าราชการจังหวัดอ่างทอง
หมวดหมู่:บุคคลจากโรงเรียนปทุมคงคา
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยบูรพา
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:สมาชิกวุฒิสภาไทย